มีอาการบวมตรงข้อเท้าที่ร้าวค่ะ กระดูกตรงตาตุ่มร้าวค่ะ กายภาพบำบัดอยู่มีการเดินบ้างเล็กน้อย
สวัสดีค่ะ อาการปวดและบวมตรงข้อเท้านั้น อาจจะเกิดตามหลังการมีกระดูกหักหรือร้าวได้ ซึ่งเวลามีกระดูกหักนั้น อาจจะมีกล้ามเนื้อหรือเส้นเอ็นรอบๆได้รับบาดเจ็บร่วมไปด้วยได้เช่นกัน ทำให้เจ็บปวดมากขึ้นหากมีกระดูกร้าวนั้น สิ่งสำคัญคือการดามกระดูกให้เข้าที่ และกายภาพบำบัดเมื่อกระดูกเริ่มเข้าที่ดีแล้ว โดยแพทย์ผู้รักษาจะเป็นผู้ดูแลในเรื่องนี้อีกครั้ง เมื่อทำกายภาพบำบัดเดินลงน้ำหนักได้บ้างแล้วนั้น ให้ค่อยๆฝึกเดินและยืดเหยีดกล้ามเนื้อได้บ่อยๆ ยกขาสูง ประคบเย็นเพื่อลดบวม กินยาแก้ปวด แก้อักเสบร่วมด้วยได้และกลับไปติดตามอาการกับแพทย์ตามนัด หากปวดมาก หรือลงน้ำหนักไม่ได้เลย ซึ่งอาจหมายถึงมีกระดูกร้าวเพิ่มมากขึ้น ควรรีบไปพบแพทย์